Diari Oficial de la Generalitat Valenciana


Sumari del DOGV 4965, del 14-03-2005 (2005/2512)

ACORD de 2 de febrer de 2005, de la Comissió Territorial d'Urbanisme de Castelló, relatiu a la declaració de compatibilitat d'una obra pública tramitada per la Diputació Provincial de Castelló.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4965

Data del DOGV
:   14-03-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/2512


Data del document
:   02-02-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Vall d'Alba
    * pla d'urbanisme
    * xarxa de carreteres

ACORD de 2 de febrer de 2005, de la Comissió Territorial d'Urbanisme de Castelló, relatiu a la declaració de compatibilitat d'una obra pública tramitada per la Diputació Provincial de Castelló. [2005/F2512]
  
Vist l'expedient relatiu a la declaració de compatibilitat d'una obra pública tramitada per la Diputació Provincial de Castelló, i de conformitat amb els següents,
  
Antecedents
  
1. El Ple de la Diputació Provincial de Castelló, en la sessió de 27 d'abril de 2004, va acordar exposar al públic el pla especial complementari del projecte d'obra pública denominada Ampliació i millora de la carretera CV-156 de Benlloch a Vall d'Alba des del punt quilomètric 3,000 al 6,175. La informació al públic es va efectuar mitjançant anuncis inserits en el periòdic Mediterráneo de 3 de juny de 2004 i en el Diari Oficial de la Generalitat Valenciana de 17 de juny de 2004. Transcorregut el període d'informació al públic, durant el qual no es van formular al·legacions, el Ple de la Diputació Provincial va aprovar provisionalment el pla en sessió de 27 de setembre de 2004.
  
El Servei Territorial de Planificació i Ordenació Territorial, mitjançant escrit de 27 d'octubre de 2004, va oferir el tràmit d'audiència a l'Ajuntament de Vall d'Alba. De la mateixa manera, i amb la mateixa data, es va comunicar a la Diputació Provincial que l'aprovació urbanística del document havia d'esperar a l'emissió de la declaració d'impacte ambiental a què estava sotmesa l'obra.
  
Per escrit de 9 de desembre de 2004 la Diputació Provincial ha remés al servei territorial la declaració d'impacte ambiental emesa per la Direcció General de Gestió del Medi Natural de la Conselleria de Territori i Habitatge el 23 de juny de 2004.
  
2. El pla especial està format de memòria i plànols.
  
3. L'objecte del projecte és servir de documentació complementària, a l'efecte urbanístic, del projecte d'«Ampliació i millora de la carretera CV-156 de Benlloch a Vall d'Alba des del punt quilomètric 3,000 al 6,175», projecte elaborat per la Diputació Provincial.
  
4. Mitjançant escrit de 27 d'octubre de 2004 es va oferir el tràmit d'audiència a l'Ajuntament de Vall d'Alba.
  
La Direcció General de Gestió del Medi Natural de la Conselleria de Territori i Habitatge ha emés declaració d'impacte ambiental favorable el 26 de novembre de 2004.
  
Fonaments de dret
  
1. L'article 81 de la Llei 6/1994, de 15 de novembre, Reguladora de l'Activitat Urbanística (en endavant LRAU) estableix que la realització material de tota obra pública exigeix verificar la seua compatibilitat amb l'ordenació urbanística i territorial. El procediment previst en l'article 81 de la LRAU per a efectuar aquesta verificació està desenvolupat en els articles 169 a 171 del Reglament de Planejament de la Comunitat Valenciana, aprovat pel Decret 201/1998, de 15 de desembre (en endavant RPCV). Segons tots aquests preceptes, aqueixa verificació es duu a terme sotmetent el projecte d'obra als tràmits propis de l'aprovació dels plans especials.
  
En el present cas, la Diputació Provincial de Castelló necessita dur a terme el projecte denominat «Ampliació i millora de la carretera CV-156 de Benlloch a Vall d'Alba des del punt quilomètric 3,000 al 6,175», per al qual s'ha utilitzat el procediment previst en els esmentats preceptes legals.
  
2. L'article 37 de la LRAU estableix que els plans especials poden ser promoguts per les distintes administracions públiques quan, per a poder exercir les seues respectives competències sectorials, necessiten establir noves determinacions en l'ordenació urbanística vigent. Al seu torn, l'article 168.1.B del RPCV estableix que «la convocatòria d'informació al públic i l'aprovació provisional dels plans especials formulats i tramitats per administració no municipal, correspondrà (...) a l'òrgan que dispose la legislació reguladora de l'entitat o organisme promotor del projecte». De conformitat amb aquesta normativa, el Ple de la Diputació Provincial de Castelló és competent per a acordar tant el sotmetiment d'informació al públic com l'aprovació provisional del present projecte d'obra tramitat com a pla especial.
  
La tramitació del projecte ha donat ple compliment al que establix l'article 38.2.B) i C) de la LRAU, perquè, d'una banda, el projecte diligenciat ha estat exposat al públic tant a l'ajuntament afectat com en un local de l'administració promotora del pla situat a la capital de la província i, per un altre, s'ha donat adequada intervenció a l'ajuntament afectat, que ha pogut al·legar tot el que ha considerat convenient, sense que haja efectuat inconvenient i cap objecció a l'aprovació del pla.
  
3. La documentació és correcta, conforme al que resulta de l'article 81 de la LRAU i 170.1 del RPCV. En aquest sentit, i conforme al que han exigit aquests preceptes, s'ha completat el document del projecte bàsic de l'obra amb els documents característics del pla especial.
  
 4. L'article 12 de la LRAU estableix, en la seua lletra E, que una de les comeses dels plans especials, complementant o fins i tot modificant el planejament general, és el de la creació o l'ampliació de reserves de sòl dotacional. D'un altre costat, segons l'article 11 de la LRAU, els plans podran preveure reserves de sòl dotacional en sòl no urbanitzable quan siga convenient per al millor servei públic. Finalment, l'article 58.4 de la LRAU enumera, entre els distints usos previstos dins de les reserves de sòl dotacional públic, el d'infraestructures. De tot això se segueix la possibilitat legal de preveure a través d'un pla especial la creació d'una reserva de sòl dotacional per a l'ampliació i la millora del camí de la Canyada.
  
5. L'article 170.4 del RPCV estableix que rebut el projecte bàsic tramitat com a pla especial, «la conselleria competent en matèria d'urbanisme pot declarar-lo compatible amb l'ordenació urbanística, bé siga perquè no la modifica o perquè es resol modificar-la assumint en aquesta el projecte de nova obra pública. En l'últim cas es comprovarà la coherència del model territorial i urbanístic resultant i la suficiència dels documents urbanístics que s'adjunten al projecte per a expressar la nova ordenació».
  
En el cas que ens ocupa el pla especial complementari a l'obra pública té un abast molt limitat, ja que consisteix exclusivament en l'ampliació i la millora d'una carretera provincial ja existent. Així, no hi ha cap obstacle que impedisca que puga declarar-se la seua compatibilitat amb l'ordenació urbanística.
  
La declaració de conformitat urbanística que l'aprovació d'aquest expedient comporta és independent de la resta d'autoritzacions que l'obra puga necessitar per raó de l'aplicació de la legislació sectorial, atés que aquesta declaració ho és exclusivament als efectes de la legislació urbanística. D'això es deriva, en concret que, amb independència de l'aprovació del Pla especial, l'execució de l'obra ha d'ajustar-se a totes les condicions establides per la declaració d'impacte ambiental emesa per la Conselleria de Territori i Habitatge.
  
D'un altre costat, igualment ha d'assenyalar-se que, en l'àmbit del denominat pla especial, aquest suposa la plena adaptació de les determinacions dels planejaments generals afectats al que disposa la LRAU, per la qual cosa, en el referit àmbit, s'ha de tindre per produïda la seua homologació sectorial a la referida llei.
  
6. Ha d'examinar-se, finalment, quin és l'òrgan autonòmic competent per a declarar la compatibilitat de l'actuació amb l'ordenació urbanística.
  
Segons l'article10.A) del Reglament dels Òrgans Urbanístics de la Generalitat Valenciana, aprovat pel Decret 201/2003, de 3 d'octubre, 77/1996, de 16 d'abril, la Comissió Territorial d'Urbanisme és competent per a resoldre sobre l'aprovació definitiva de plans municipals que es referisquen a «un municipi de menys de 50.000 habitants». En afectar el pla que ens ocupa un municipi, l'aprovació definitiva correspon al la Comissió Territorial d'Urbanisme.
  
Per raó del que s'ha exposat, la Comissió Territorial d'Urbanisme de Castelló acorda:
  
Declarar la compatibilitat amb l'ordenació urbanística i territorial del denominat pla especial complementari de l'obra pública «Ampliació i millora de la carretera CV-156 de Benlloch a Vall d'Alba des del punt quilomètric 3,000 al 6,175», tramitat per la Diputació Provincial de Castelló.
  
Contra el present acord, que no posa fi a la via administrativa, pot interposar-se recurs administratiu d'alçada, en el termini d'un mes, davant de la secretària autonòmica de Territori i Medi Ambient de la Conselleria de Territori i Habitatge, això sense perjudici d'utilitzar qualsevol altre recurs que es considere oportú.
  
Castelló de la Plana, 2 de febrer de 2005.- El secretari de la Comissió Territorial d'Urbanisme: Fernando Renau Faubell.